**Միցկի Միյավակի** (անգլ՝ *Mitski* *Miyawaki*, ի ծնե անուն **Միցուկի Ֆրենսիս Լեյքոք** (անգլ՝ *Mitsuki Francis Laycock* սեպտեմբերի 27 1990, Միե, Ճապոնիա) ճապոնա-ամերիկացի երգիչ և երգահան։ Միցկին ինքնուրույն թողարկեց իր առաջին երկու ալբոմները՝ «Lush» (2012) և «Retired from Sad, New Career in Business» (2013)։ Նա ձայնագրել է դրանք *Purchase College’s Conservatory of Music* երաժշտական կոնսերվատորիայում սովորելիս։ Կոնսերվատորիան ավարտելուց հետո նա թողարկեց իր երրորդ ստուդիական ալբոմը՝ «Bury Me at Makeout Creek» (2014), Double Double Whammy-ի միջոցով։ Այնուհետև 2015 թվականին նա պայմանագիր կնքեց Dead Oceans-ի հետ, որտեղ թողարկեց «Puberty 2» (2016), «Be the Cowboy» (2018) և «Laurel Hell» (2022) ալբոմները։ The Guardian-ը նրան անվանել է Միացյալ Նահանգների «լավագույն երիտասարդ երգահան»։

Կենսագրություն
--------------

Միցկի Միյավակին ծնվել է 1990 թվականի սեպտեմբերի 27-ին Ճապոնիայում։ Նա հաճախ էր տեղափոխվում իր հոր աշխատանքի պատճառով, որն աշխատում էր ԱՄՆ Պետական դեպարտամենտում։ Նախքան Միացյալ Նահանգներում հաստատվելը նա ապրել է տասներեք երկրներում, այդ թվում՝ Չինաստանում, Թուրքիայում, Մալայզիայում, Չեխիայում և Կոնգոյի Դեմոկրատական Հանրապետությունում ։ Նա ավագ դպրոցում երգել է երգչախմբում և 18 տարեկանում գրել է իր առաջին երգը։

2019 թվականին նա ընդհատեց իր ակտիվ երաժշտական գործունեությունը` շուրջ հինգ տարի գրեթե առանց դադարի տևած շրջագայություններից հետո։ Նրա երկրպագուները շատ հիասթափված էին և շատ գրառումներ էին անում նրա հեռանալու մասին, ուստի Միցկին հայտարարեց, որ չի պատրաստվում թողնել երաժշտությունը. սակայն, այդ ժամանակ նա իսկապես պատրաստվում էր ընդմիշտ ավարտել իր կարիերան։

Անձնական կյանք
--------------

Միցկին արտացոլում է իր միջմշակութային ինքնությունը որպես «կիսով չափ ճապոնացի, կիսով չափ ամերիկացի, բայց ոչ ամբողջությամբ», մի զգացում, որը հաճախ արտացոլվում է նրա երաժշտության մեջ, որը երբեմն քննարկում է պատկանելության հարցերը։ Միցկին համարյա թե երբեք չի օգտագործում սոցիալական ցանցեր, նրա փոխարեն դրանք ղեկավարում են իր մենեջերները։ Ըստ Միցկիի, սոցիալական ցանցերը վատ են ազդում նրա ինքնագնահատականի վրա։

Միցկին ապրում է Նեշվիլում։ Նա վեգան է, սիրում է սարսափ ֆիլմեր, ունի ընտանի կատուներ։

Նա չի կիսվում իր անձնական կյանքի մանրամասներով, Rolling Stone-ին տված հարցազրույցում նա նույնիսկ հրաժարվել է նշել իր երկու կատուների մականունները։

Սկավառակագրություն
------------------

Ստուդիական ալբոմներ`

* *Lush* (2012)
* *Retired from Sad, New Career in Business* (2013)
* *Bury Me at Makeout Creek* (2014)
* *Puberty 2* (2016)
* *Be the Cowboy* (2018)
* *Laurel Hell (2022)*

Ծանոթագրություններ
------------------

1. 1 2 3  Allmusic — 1991.
2. ↑  Beaumont-Thomas, Ben (2022 թ․ փետրվարի 4). «Mitski, the US's best young songwriter: 'I'm a black hole where people dump their feelings'». *The Guardian*. Վերցված է 2022 թ․ փետրվարի 4-ին.
3. ↑  «Meet Mitski, An Electric Folk Singer Making Sad Songs For Grown-Ups». *The FADER*. Արխիվացված օրիգինալից 2019 թ․ հունիսի 1-ին. Վերցված է 2019 թ․ հունիսի 13-ին.
4. ↑  «Growing Up Mitski». *The L Magazine*. 2014 թ․ հոկտեմբերի 23. Արխիվացված օրիգինալից 2019 թ․ նոյեմբերի 11-ին. Վերցված է 2019 թ․ հունիսի 13-ին.
5. ↑  «Puberty 2». *Dead Oceans*. 2018 թ․ հունիսի 17. Արխիվացված օրիգինալից 2018 թ․ հունիսի 27-ին. Վերցված է 2018 թ․ հունիսի 27-ին.
6. ↑  «The Mitski Episode with Hannibal Buress: Handsome Rambler». *Youtube*. 2017 թ․ դեկտեմբերի 21. Արխիվացված օրիգինալից 2018 թ․ օգոստոսի 23-ին. Վերցված է 2020 թ․ հոկտեմբերի 12-ին.
7. ↑  Talbot, Margaret (2019 թ․ հուլիսի 1). «On the Road with Mitski». *The New Yorker* (անգլերեն). ISSN 0028-792X. Արխիվացված օրիգինալից 2019 թ․ հուլիսի 3-ին. Վերցված է 2019 թ․ հուլիսի 3-ին.
8. 1 2 3  Angie Martoccio, Angie Martoccio (2021 թ․ դեկտեմբերի 27). «Mitski Had to Quit Music to Love It». *Rolling Stone* (ամերիկյան անգլերեն). Արխիվացված օրիգինալից 2022 թ․ ապրիլի 22-ին. Վերցված է 2022 թ․ ապրիլի 19-ին.
9. ↑  «Indie darling Mitski asks herself, 'now what?'». *PBS NewsHour* (ամերիկյան անգլերեն). 2022 թ․ փետրվարի 6. Արխիվացված օրիգինալից 2022 թ․ ապրիլի 21-ին. Վերցված է 2022 թ․ ապրիլի 19-ին.